**Izrada prezentacije iz geografije**

**A.** Dobro prouči temu o kojoj ćeš izraditi prezentaciju, kao izvor literature svakako koristi udžbenik. časopise Meridijane, web stranice: [www.geografija.hr](http://www.geografija.hr) a kao izvor podataka za broj stanovnika pogledaj na [**www.cia.gov**](http://www.cia.gov) klik na: **Library** i klik na: **The World Factbook**

**B.** Napiši kratke bilješke za ono što je bitno i odaberi što ćeš prikazati na slajdovima

**C.** Prvi slajd je naravno **NAZIV** teme

**D.** Na drugom slajdu možeš staviti nešto zanimljivo, sliku ili podatak za državu koju ćeš predstaviti

**E.** **Redoslijed prezentiranja treba izgledati ovako**:

1. **Geografski položaj i smještaj, karta**

2**. Reljefna obilježja**

**3. Vode na kopnu**

**4. Klimatska obilježja**

**5. Stanovništvo** – broj stanovnika, gustoća naseljenosti, narodi, vjere

**6. Gospodarstvo** – koliki je BDP, u kojoj čime se najviše ljudi bave, koja industrija je najrazvijenija, navedi neke poznate proizvode\*

**7.Turistička obilježja, znamenitosti** – prirodne ljepote, najpoznatije kulturne građevine\*

**8. Poznati ljudi\*** (npr. književnici, znanstvenici, glumci, pjevači, sportaši)

**9. Zaključak** – svojim riječima iznesi svoje dojmove o temi (državi) koju si predstavljao

(sadržaji koji su označeni sa \* nisu obavezni)

**F.** Pazi na boju **podloge**, font i veličinu **slova**, izbjegavaj previše animacija, na slajdove napiši samo kratke natuknice, odaberi kvalitetne **fotografije** i **karte**, na jednoj slajdu neka najviše budu dvije fotografije, također možeš staviti i **video linkove** – odaberi kratak i zanimljiv video koji najbolje pokazuje sadržaj koji želiš predstaviti

**G.** Nemoj čitati, kod prezentiranja možeš imati svoj papir sa svim podacima koji ćeš povremeno pogledati, koristi i zidnu geografsku kartu, izbjegavaj copy paste i nemoj koristiti neke riječi koje ne razumiješ

**H.** Gledaj u publiku, ne zaboravi da se obraćaš prijateljima u svojem razredu i održavaj kontakt s očima, dakle nemoj gledati kroz prozor, prema vratima ili prema projekciji, budi jednostavan i zanimljiv, govori polako, jasno i glasno, ne govori s visoka, već s poštovanjem

**I.** Prezentiranje ne bi trebalo biti duže od 10 minuta, poštuj dogovoreno vrijeme